
„ДЕ ТҮГЕ СЕЗТ Т'НОММЕ«< 
И ПРИМЕНА МУ У НАС 


Ова не врло духовита фраза францу- 
ска добила је у нашој књижевности ве- 
лик значај. Нарочито пак у критици. Ту 
је она постала критеријум по ком кри- 
тичари мере и суде. И то у свом буквал- 
ном, дословном, непримењеном значењу. 
Није то никакво чудо. Недићу је била 
добро дошла, јер му је примерима стила 
најлакше било очигледно демонстровати 
искреност, или неискреност, извештаче- 
ност ког писца. А данас је тзв. импре- 
сијонистама много лакше, као што је и 
природно, умислити, подметнути па и 
читаоцу сугеровати да види, лепу садр- 
жину у лепој форми, него лепу садржину 
у ружној ил да блажије рекнем, у не- 
прикладној форми. 

Али прелазећи преко тога муком, да се 
запитамо шта значи то Је вђује с'еве Гротте? 
и како се може та изрека применити на 
уметника; Прво и прво шта је то стил? 
Недић је по својим апријорним симпа- 
тијама под стилом разумевао оно, што 
се под естетским, поетским стилом ра- 
зуме у стилистици, реторици. Рецимо да. 
он у тој француској изреци и не значи 
ништа друго. Али свака изрека тачна је 
с извесним оградама. Свака је изрека 
сувише широка за специјалан случај, а 
сувише узана за цео низ оних појава 
које хоће да обухвати. Кад се така једна 
општа изрека, једно општо место, Беп 
сотіп примени на одређен случај, мора 
се и она одредити, ограничити, специја- 
лисати. Стил, кад је говор о уметнику, 
значи уметнички стил; а не језички стил, 
који може карактерисати човека, али не 
мора карактерисати уметника. Уметнички 
пак стил, то јест онај начин којим умет- 
ник-творац свет у себе прима, и још 
више, којим он свет изражава, стил с оним 
вишим значењем, које му се и у најпро- 
стијој естетици даје, тај стил каракте- 
рише уметника. А то више значење стилу 

дао је Недић местимице, само у својој 
студији о Јакшићу, допуштајући опет 
с друге стране себи врло смеле закључке 
према језичким, стилистичким особинама 
В. Илијћа; и смећући са свим с ума да 
Змај може имати и има свог уметничког 
стила, ма да као стилиста нема ничег 
карактеристичког слично Шилеру. 
Слично сад тзв. импресијонисте. Једна 
лепа духовита фраза, дотле нечувена; 
једно лепо упоређење и довољно је да 
у њих створи мишљење да тај писац има 
свој стил, да је оригиналан и т. д. Али 
лепа фраза може да показује само духо- 
витост, може да буде продукат талента 
и ништа више. У том скроз стилистич- 
ком појимању стила, наше импресијони- 
сте настављају, заступају онај препо- 
топски правац наше досадашње критике, 
који је песничко дело процењивао само 
с језичке, филолошке стране, признајући 
нека општа места као мерило естетске 
вредности. И као што тај правац није 
оплодила ни једна трунка историје умет- 
ности, тако ни импресијонисте као на- 
следници Недићеви апсолутно и не по- 
знају разлику између генија и талента и 

хоће често за то, што неки наши генији 
немају формалистичког талента, да им 
одрекну уметничку вредност, док другим 
писцима који имају само тог пластичног 
осеђања, осећања за лепу форму при- 
знају — моћ генија. 

Али ваља једном за свагда знати да 
спољашњу форму умотвору даје таленат, 
и тај се може дотеривати; а геније даје 
унутрашњу форму, садржину према својој 
снази, која је једном дата и може је 
само у једном делу бити више, а у дру- 
гом мање. И Бог је, по библијској при- 
чи, само једног дана створио свог нај- 
вишег створа, образ и подобије своје — 
човека, ма да је и првог дана стварања 
и пре стварања био Бог. У историји 
књижевности пуно је примера да геније 
и таленат, унутрашња и спољашња вред- 
ност, осећање за садржину и пластично 
осећање не стоје у правом одношају у 
једном истом писцу. Тај одношај није 
нека константа да се њим може одмерити 
значај ког писца. Достојевски је толико 

већи геније од Тургењева, колико је овај 
већи таленат од њега. 

Бајрн је, као што рече Гете, највећи 


. 

таленат свога доба, по пластичној сили 
недостижан; али, као што лепо Арнолд 
искључује, није геније. Бајрну се, по 
мом мишљењу, с правом пребацује да е 
неоригиналан, да је Фауст и сувише отац 
Манфреду, и да има у оскудици стила, 
свој манир. Он, доиста, зна само за 
проблем Фауста и Грете, проблем стра- 
сти у сукобу јој с друштвом и његовим 
установама. Тај проблем он је обрадио 
у многим, разноликим варијацијама њего- 
вим, а увек: и у лирској и епској песми 
и у драми у истом маниру, једнако та- 
јанствено, фантастично. А колика је на 
пр. разлика у уметничком изразу између 
»Фауста« и » Хермана и Доротеје«! 

И кад енглески критичар покрај свега, 
рекао бих чак, претераног поштовања 
према пластичној снази Бајрновој, може 
да му одрекне моћ генија — зар није 
смешна озбиљност наших критичара, ко- 
јом траже и налазе у Бранку или сад у 
Војиславу и т. д. више него што је Арнолд 
могао да нађе у Бајрну? 

Доиста ми је дивно чудо, да у нас 
има још озбиљних људи, шта више и 
озбиљних критичара: који непрестано ужи- 

вају у Бранку, чак верују да би он мо- 
гао достојно написати косовски еп! И 
зар треба очитије показивати душевну 
сродност оних којима је језик Бранков 
нај јачи доказ Бранкова уметничког зна- 
чаја и оних, којима је »стил« мера за 
уметника у опште! И како да наши писци 
стекну другог сриског карактеристикума 
сем сриског језика! 

Иначе ако ишта одликује нашу књи- 
жевност, то је бескућништво. У поезији 
бескућништво, повођење за странцима, 
лутање по туђим, душевним световима. 
У приповетци онај диференцирани реали- 
зам, који од дрвећа не види шуму; то- 
лико се губиу индивидуалисању, да губи 
смисао за све што је општије типско, 
па дакле и за оно што је сриско. Једно 
је, можда, опште, заједничко свима на- 
шим приповедачима што из свију про- 
вирује кржљави филистар у свима њего- 
вим, бескрајним варијацијама, подједнако 
монотоним, неизразитим, досадним на це- 
лом свету. 

Овака уметност није ни абревијатура 
живота; то је најпростија копија живота, 
до душе не запз евргії, али са свим вапв 

бре а то ће рећи и без уметничког 
стила. 

Највећа хвала, која се може одати на- 
шем приповедачу то је да има јак по- 
сматрачки дар. Али ко је иоле познат 
с психологијом уметности знаће, да је 
тај дар сам за себе врло далеко од ства- 
ралачке моћи, без које нема ни уметнич- 
ког стила. Зна се колико су истинска 
факта драгоцена нашим приповедачима, 
а лако је увидети и колико се они, што 
»измишљају,“ »стварају« труде да буду 
што ближи »истини,« место да »истину,« 
реалност приближе својим уметничким 
смеровима. И тај посматрачки дар ретко 
је у ког и не врло често истоветан с 
оним правим даром непосредног уметнич- 
ког опажања. Ако се на пр. описује беда, 
живот бедних људи (— немам на уму 
само М. Будисављевића !), одма ћете по- 
внати филантропа, који се из књига и 
од данашње моде научио милосрђу према 
бедницима — а није сам непосредно по- 
знао грандијозно значење беде. Отуд 
непотребне и неприродне махинације, од 
других давно већ опробана и отрцана 
средства којима се хоће да постигне ефе- 

кат. Најбоље карактерише моћ или немоћ 
таког посматрања факат да смо ми до 
скора имали из сеоског живота само иди- 
ле, махом љубавне, ма да је прави умет- 
ник Ђ. Јакшић одавно већ био оназио 
и друге, неидиличне стране сеоског жи- 
вота. Отуд и ако се факта уметнички 
прерађују то бива с најниже врсте »ви- 
шег становишта,« оног ограниченог мо- 
рала и естетике из »старих, добрих вре- 
мена. « 

Немајући свог стила, писци га позај- 
мљују од генија, непосредно, или преко 
других талената. Позајмљен стил пак права 
је погодба маниру. Код нас се врло много 
позајмљује и кад се за некога каже да 
је стао на своје ноге, да се ослободио 
узора, то врло често и обично значи, 
да је престао »стварати,« да пише једно 
те једно, у свом маниру. Манир, од чега 
зазире сваки прави уметник — општа је 
болест наших писаца; и у толико за- 
разнија што не само да сеу том не види 
болест, него је као нека дика: стећи 
манир. 

Овде морам изреком рећи да манир 
није стил, није онај унутрашњи начин 

пишчева изражавања, него чисто спо- 
љашњи тон и облик његових дела. Ма- 
нир је вештачки калуп, єтил природна 
моћ. У нас се то двоје врло често брка, 
што и не може друкчије бити, кад се 
уметнички стил овако стилистички, не- 
естетски, нефилософски схвати као штоу 
нас бива. 

О, Ђеаја (вед Иптодеча — додао бих) 
випрћенав! 

Др. Светислав Стефановић 


ЕМИЛ ЗОЛА 


— Ги де Мопасан — 


(Наставак) 


Протести и откази претплате на лист 
стадоше летити, издавач поче поста- 
јати немиран, лист се обустави, али се 
доцније као мали недјељни часопис под 
титулом »Република Науке« поново по- 
крену под управом умиљатог пјесника 
Катил Манда. Одштампавање овог романа 
у засебну књигу изазва велики преврат. 
Прва издања брзо се распродаше, а Ал- 


берт Волф, који имађаше врло велики у- 
1» 

плив на читаоце »фФигара«, заузе се свој- 
ски и за писца и за дјело му. Побједа 
би неочекивано јака и стална. »Убилаце 
постиже највећу цифру продаје, коју је 
икада једна књига у тако кратком вре- 
мену постигла“. Пишчева слава бјеше 
утврђена. 

Зола је литерарни револуционар, од- 
судни непријатељ свега оног што је било. 
Одсудан револуционар јесте сваки онај, 
који има живахан дух и жарку жеђ за 
новином. Сваки који има творачку ду- 
шевну моћ и који је сит онога што по- 
знаје. 

У романтици одрасли, испуњени умјет- 
ничким творевинама ове школе, одуше- 
вљени њеним лирским подетом, бијесно 


ж) Примјера ради износимо овдје цифре које 
показују колико су Золина дјела тражена и ку- 
пована: Истога дана када су дјела изложена у 
у излогу књижара продато је од: »[опгдезв« и 
»Ноте« 100.000 егземплара, »Ұепіге де Рагіѕ« 
40.000, »Епкеде де Коцгоп« 30.000, »Аввош- 
тоіг« 136.000, »Џпе Раше Фатошг« 88.000, 
»Мапа« 182.000, »Рој-Вош Шв« 88.000, »1а Тег- 
ке« 123.000, »бегтіпа1« 99.000, »Ба Веје ћц- 
тајпе« 94.000, >1” агвепі« 86.000, » Ба «ее 
190.000, »Рагіѕ« 100.000. — Прев. 

смо њоме уведени за вријеме нашег мла- 
далачког одушевљења у литературу. Али 
сваки облик ма како он лијеш био, по- 
стаје најзад сухопаран и монотон, наро- 
чито људима који се искључиво баве ли- 
тературом; који од јутра до мрака само 
у њој живе. Тако се појављује у нами 
нека чудновата тежња за промјеном. Чак 
и најдивнија дјела којима се са оду- 
шевљењем дивимо, постају нам равно- 
душна с тога, што и сувише добро по- 
знајемо напредак умјетности; с тога, што 
и ми сами згради припадамо. Најзад по- 
чињемо тражити нешто ново или боље 
рећи бивамо к новом приведени. То »ново« 
прихваћамо, испитујемо, допуњујемо и 
присвајамо себи — и онда уображавамо 
по кад-кад себи, да је то наш пронала- 
зак. Тако иде литература из преврата у 
преврат, од развоја до развоја, од ва- 
скресења до васкресења. Ништа не може 
ту бити ново. И Виктор Иго као и Еми- 
ло Зола нису ништа пронашли. 


(Наставиће се) 


19" 

+ У 16 и 17 броју »Босанске Виле« завр- 
шена је Сремчева приповијетка »јЈексик-аџија« 
коју је приказао Светозару Ћоровићу. 


+ Љуба Стојановић почео је да пишеу 
41. броју »Срп Књ. Гласника« опширан чланак 
»Старе Српске Штампаријех«. 


+ »Босанска Вила« јавља по руским ли- 
стовима да Толстој спрема нов роман у коме 
ће бити описан војни живот на Кавказу. 


+ У 42 броју »Срп. Књ. Гласника« почела 
је да излази стручна расправа »Лепа варош« 
гдје се говори о приликама и неприликама уре- 
ђења српске пријестолнице., Расправу пише С, П. 
Зорић. 

+ У 9 свесци »Кола« изишло је од Ђорђа 
Поповића-Даничара сјећање из првога српско 
турског рата »Српски сељак«. 


КРОНИКА 


+ »Бранково Коло« доноси у 44 броју: 
»Мита Нешковић, кр. жупанијски школски над- 
зорник у Бјеловару навршио је 1. октобра о. г. 
35-годишњицу свог учитељског рада. У низу 
тих година преживио је 50-годишњицу свога 
живота, 40-годишњицу свог књижевног рада, 35 
годишњицу учитељског дјелања; 30-годишњицу 
уређивања разних листова и ]10-годишњицу свога 
надзорничког рада. Уређивао је ове листове: 
»Учитеља«, »Нову Школу«, »Књиге за школу и 
учитељство«, »Ђачку библиотеку«, »Пчелицу«, 

»Нашу Прошлост«, и »Нови Васпитач«, који ево 
петнајест година излази у његову власништву. 
Писао је многе чланке у »Летопису« Матице 
Српске и у »Књигама за народ«, »Историју срп- 
ских школа у Аустро-Угарској«, коју је награ- 
дила Матица Српска са 50 дуката. Издао је 
збирку својих педагошких радова у засебној 
књизи и више уџбеника за основне народне 
школе. Може се рећи, да је он један од најплод- 
нијих педагошких писаца у Срба у пошљедње 
30 година«. 

+ »>Српске народне пјесме у јединствено 
јефтином _ издању«. Администрација »Српских 
Новости« (Водаревї, ІХ. Бопуау пісга 19) ра- 
заслала је писма ове садржине: Одлучили смо 
да у недјељним свескама издамо »Српске народне 
пјесме« и то из Вукове, Петрановићеве и др. 
збирака, уређене по приједмету пјевања у одјелите 
књиге. — Штампаћемо их на лијепој хартији, а 
уз десету свеску (можда и уз ранију) даваћемо 
лијепе корице бесплатно. Цијену 1 свесци утврђу- 
јемо са 4 пот. у Аустро-угарској м Босни и 
Херцеговини, 5. п. дин. У Србији и иностранству. 
То је досад најјефтиније издање српских народ- 
них пјесама, а ми смо сматрали за своју па- 
триотску дужност, да по тако ниску цијену а у 
солидној изради дамо у руке нашем народу 
ненадмашне пјесме народног пјесника. Сад се 
обраћамо на Васи на сваког народног пријатеља 
да нас у овом тешком патриотском подузећу 
потпомогне, скупљајући свако у свом кругу прет- 
платнике. Све молимо да нам што прије саопште 
потребан (што тачнији) број примјерака, па ћемо 
им од пуне свеске почети исте да шаљемо. 

Обрачун седмодневан с 30%; рабата од расту- 
рених примјерака. 

4 Милан Обрадовић, новинар у Загребу, 
издао је овај позив на претплату: »Нема спора 
да је у најновије вријеме цио свијет највише 
заинтересовао крвави бурски рат. Ја сам о њему 
пажљиво читао све што ми је до руку дошло. 
Увидио сам, да су велику улогу у тој крвавој 
сцени играле нарочито јуначке буркиње. То ме 
одушевило те написах трагедију из бурског рата 
у 5 чинова: Едвардо и Евелина. Евелину бур- 
кињу окарактерисао сам као узор јунакињу, која 
је жудила за правом искреном љубављу, сумњала 
у љубав свога вјереника Енглеза Ричарда, (који 
ју је хтио узети, осјетивши на имању њену нај- 
бољу златну жицу) па, кад се вјерила, увидјела 
је, да ју Едвардо Бур искрено воли, ријеши се, 
те оде у рат, презре Ричарда, који ју као ен- 
глески генерал зароби у рату и даде стријељати 
у један исти мах заједно с Едвардом. Дјело ће 
изнијети преко пет табака осмине, на врло ли- 
јепој и финој хартији, са красном израдом, а 
стаће само 1 круну « 

+ Биоградско »Коло« доноси овај извјештај: 
»Управа Српске Књижевне Задруге разаслала је 
била послије своје скупштине нацрт програма 
за издавање српских писаца, старих и нових, 
свима пријатељима српске књиге, да сваки каже 
о свему свој суд; и на основу тога сазвала је 
за 6. окт. конференцију свију пријатеља Српске 
Књижевне Задруге, да се с њима посавјетује о 
нацрту истога програма. Конференција није била 
посјећена како би се могло желити, али је можла 
та непосјећеност била разлог да је дебатовање 

било живо и плодоносно. Пресједавао је Живан 
Живановић. У дебати су узели учешћа Павле 
Поповић, др. Јован Скерлић, Слободан Јовановић, 
Живан Живановић, М. Драгутиновић, Јован То- 
мић, Нацрт програма бранио је од стране Управе 
секретар Срп. Књижевне Задруге Љуба Јовановић. 
— Павле Поповић истицао је критерије којих 
се састављач нацрта требао држати: стварна 
књижевна вриједност, књижарска потреба једнога 
дјела и укус публике (укус публике у овом смислу: 
публика није никако примила »Бијесног Роланда«, 
ма да је он класично дјело и за то га Срп. 
Књиж. Задруга није требала издати.) — Г. Јован 
Скерлић изнио је већином оно исто што је нацрту 
замјерио и у Срп. Књиж, Гласнику, додавши 
ономе и питање какво је становиште Управа 
заузела према хрватској књижевности; јер се из 
нацрта то не може видјети, а њему се по свему 
чини да је збуњено. Он износи и формалан 
приједлог да Срп. Књиж. Задруга издаје млађе 
писце, а при том да је мјерило књижевна ври- 
једност. — Слободан Јовановић исказује, да 
овакав нацрт програма није подесан за дебату 
ни у ком правцу. — Живан Живановић увиђа- 
фући да се овај програм не би могао испунити 
прије педесет година, предлаже, да се одреде дјела 
која ће задруга бити дужна да изда у десет 
година а то би било око седамдесет дјела. — 
— Г. Јован Томић чики детаљне замјерке на 
избор појединих писаца и дјела. — Послије 
завршене дебате која је моментално бивала и 
више субјективна нєго што би требало, присту- 
пило се појединачном гласању о томе, да ли да 
се овај нацрт задржи као основа за дебату или 

да се врати Управи да изнесе други нацрт 
програма, израђен детаљније. — Ријешено је са 
14 против 11 гласова да се приједлог упути 
Управи на детаљнију израду «. 


ЧИТУЉА 


+ Др. Јован Пачу. 17. октобра смрт је 
уништила и опет живот једног неуморног кул- 
турног српског раденика и ријетког родољуба. 
Поред своје медицинске струке у којој је он 
умио да буде изврстан видар, брижна мајка си- 
ротиње и анђео утјехе јаднима, он је био познат 
као умјетник музике, коме је учитељем био про- 
слављени Сметана. Поред силних концерата које 
је давао по свима српским крајевима, увијек у 
добротворне сврхе, приредио је он 1876 године 
грандиозан концерат у Кијеву који је испао са 
необичним успјехом. Међу силним његовим компо- 
зицијама, штампаним и нештампаним, познате 
су у најширим круговима: »Праг је овог милог 
Српства«, »Без тебе, драга«, »>Чуј Душане«, 
»Бранково Коло« и музика у позоришном 
Поповићевом комаду »Наши сељани«. Пачу је 
осим тога уживао лијеп глас као чист карактер 
прекаљена родољуба, зато је код свију странака 
опојан и оплакан дубоком тугом. Свечани укоп 
његов у Великој Кикинди, гдје је пренесен из 
Загреба, силни говори који су над његовим 
мртвим тијелом излаворени, јасан су знак нашег 
велика губитка. 


ИЗДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСКО: 
УМЈЕТНИЧКОГ ВАВОДА ПАХЕРА И КИСИЋА У МОСТАРУ. 


